വിക്രം കുമാർ

ഒരു ഇന്ത്യൻ ചലച്ചിത്ര സംവിധായകനും തിരക്കഥാകൃത്തുമാണ് വിക്രം കെ. കുമാർ. തമിഴ്, തെലുങ്ക്, ഹിന്ദി ഭാഷകളിലെ വിജയചിത്രങ്ങളിലൂടെയാണ് ഇദ്ദേഹം പ്രശസ്തനായത്.Director Vikram K Kumar - Interview - Behindwoods.com - Tamil Movie Actor Interviews - Yaavarum Nalam 13B Alai Silent Scream Ishtam തെലുങ്കിലെ സൂപ്പർ ഹിറ്റുകളായ ഇഷ്ടം, മനം,
തമിഴിൽ മാധവൻ നായകനായ യാവരും നലം, സൂര്യ നായകനായ 24 എന്നിവയാണ് ഇദ്ദേഹം സംവിധാനം ചെയ്ത പ്രധാന ചിത്രങ്ങൾ.

 ചലച്ചിത്രജീവിതം 
ചെന്നെയിലെ മദ്രാസ് ക്രിസ്ത്യൻ കോളേജിലെ ബിരുദപഠനത്തിനു ശേഷം 1997 ഏപ്രിലിൽ പ്രിയദർശന്റെ ചന്ദ്രലേഖ എന്ന ചിത്രത്തിൽ സഹസംവിധായകനായാണ് വിക്രമിന്റെ ചലച്ചിത്രജീവിതം ആരംഭിക്കുന്നത്. ദോലി സജാ കേ രഹ്ന, ഹെരാ ഫെൻ എന്നീ ചിത്രങ്ങളിലും പ്രിയദർശനോടൊപ്പം പ്രവർത്തിച്ചു. 1998-ൽ സൈലന്റ് സ്ക്രീം എന്ന ചിത്രമാണ് വിക്രം സംവിധാനം ചെയ്ത ആദ്യ ചലച്ചിത്രം. ഈ ചിത്രത്തിന് മികച്ച വിദ്യാഭ്യാസ ചലച്ചിത്രത്തിനുള്ള ദേശീയ പുരസ്കാരം ലഭിച്ചിരുന്നു..

2001-ൽ ഇഷ്ടം എന്ന തെലുങ്ക് ചിത്രം സംവിധാനം ചെയ്തതിലൂടെ ടോളിവുഡിലേക്കു പ്രവേശിച്ചു. ശ്രിയ ശരണിന്റെയും ആദ്യ ചിത്രമായിരുന്നു ഇത്. തമിഴിൽ മാധവനെ നായകനാക്കി വിക്രം സംവിധാനം ചെയ്ത യാവരും നലം എന്ന സൈക്കോളജിക്കൽ ഹൊറർ ചലച്ചിത്രം ഏറെ പ്രേക്ഷകശ്രദ്ധ നേടിയിരുന്നു. 2014-ൽ മനം എന്ന ചിത്രത്തിലൂടെ മികച്ച തെലുങ്ക് സംവിധായകനുള്ള ഫിലിംഫെയർ സൗത്ത് പുരസ്കാരം സ്വന്തമാക്കി. 2016-ൽ സൂര്യയെ നായകനാക്കി വിക്രം സംവിധാനം ചെയ്ത ശാസ്ത്രസാങ്കല്പിക ചിത്രമായ 24ഉം നിരൂപകശ്രദ്ധ നേടി.

 ചലച്ചിത്രങ്ങൾ 
+Key  പുറത്തിറങ്ങാത്ത ചിത്രങ്ങൾ
 വർഷം  ചിത്രം  ഭാഷ  കുറിപ്പുകൾ 1998  സൈലന്റ് സ്ക്രീം  ഇംഗ്ലീഷ് മികച്ച വിദ്യാഭ്യാസ ചലച്ചിത്രത്തിനുള്ള ദേശീയ പുരസ്കാരം 2001  ഇഷ്ടം  തെലുങ്ക്   2003  അലൈ  തമിഴ്   2009  യവരും നലം  തമിഴ്  13B   ഹിന്ദി   2012  ഇഷ്ക് തെലുങ്ക്  2014  മനം  തെലുങ്ക്  മികച്ച തെലുങ്ക് സംവിധായകനുള്ള ഫിലിംഫെയർ സൗത്ത് പുരസ്കാരം 201624 തമിഴ്  

 പുരസ്കാരങ്ങൾ 
ദേശീയ ചലച്ചിത്രപുരസ്കാരം
 മികച്ച വിദ്യാഭ്യാസ ചലച്ചിത്രം - സൈലന്റ് സ്ക്രീം (1998)

ഫിലിംഫെയർ പുരസ്കാരം
 മികച്ച തെലുങ്ക് സംവിധായകനുള്ള ഫിലിംഫെയർ സൗത്ത് പുരസ്കാരം - മനം (2014)

 അവലംബം 

വർഗ്ഗം:തമിഴ്‌ ചലച്ചിത്രസം‌വിധായകർ
വർഗ്ഗം:തമിഴ് തിരക്കഥാകൃത്തുക്കൾ
വർഗ്ഗം:തെലുഗു ചലച്ചിത്രസം‌വിധായകർ
വർഗ്ഗം:ദേശീയ ചലച്ചിത്ര അവാർഡ് ലഭിച്ചവർ
വർഗ്ഗം:1975-ൽ ജനിച്ചവർ